шофиране без свидетелство за управление
[toc]
шофиране без книжка
-------------------


към нас често се обръщат с въпрос какво е наказанието за шофиране без книжка? предвижда ли затвор?

зададен така, въпросът има различни отговори, според това какво точно се разбира под „*шофиране без книжка*“.

закона за движение по пътищата (**здвп**) предвижда различни наказания за:
* управление на мпс от неправоспособен (лице, което не притежава шофьорска книжка; лице, чиято книжка е с изтекъл срокът на валидност или лице, на което са отнети всички контролни точки).


* шофиране с отнето свидетелство за управление на мпс (ако е отнето по наказателноправен ред - административно наказание, ако е отнето по административен ред – виж по-долу).

> **важно!** лишаването на лицето от право да управлява мпс за определен период от време по съдебен или административен ред представлява временна забрана да се упражнява **придобита вече правоспособност**.



* управление на мпс от лице, което притежава, но не носи шофьорската си книжка.


от друга страна, законодателят е предвидил, че в определени хипотези, обществената опасност на деянията свързани с шофирането от лица с отнети/без права е значително по-висока, и ги е инкриминирал като отделни състави на престъпления.
* ако неправоспособен управлява мпс, в едногодишен срок от наказването му по административен ред за същото такова деяние, се предвижда лишаване от свобода от **1** до **3** и глоба от **500** до **1200 лв**.



> **важно!** [наказателното постановление](https://stamatovandpartners.com/nakazatelno-postanovlenie-objalvane/) трябва да е било връчено на водача!


* ако лице управлява мпс в срока на изтърпяване на наказанието лишаване от право да управлява моторно превозно средство, след като е наказан за същото деяние по административен ред. нк предвижда наказание лишаване от свобода до **3 год.** и  глоба от **200** до **1000 лв**.


по-долу в статията ще дадем подробности за отделните случаи.
управление на мпс от неправоспособен
------------------------------------


при управление на мпс, без да притежавате сумпс, с изтекло такова, или с отнети пълен брой контролни точки, следва да ви бъде ангажирана отговорност за нарушение по чл. 150 здвп.

> наказанието, което ще ви бъде наложено е глоба от **100** до **300 лв.**


в случай, че в едногодишен срок от наказването ви по посочения по-горе член, отново се качите зад волана и бъдете спрян за проверка, срещу вас ще бъде образувано бързо досъдебно производство за престъпление по чл. [343в ал.2 от нк](https://www.lex.bg/laws/ldoc/1589654529).

> наказанието за това престъпление е лишаване от свобода от **1** до **3** години и глоба от **500** до **1200 лв.**


### шофирате без да носите сумпс


какво следва ако ви спрат за проверка от кат, притежавате валидна шофьорска книжка за съответната категория, но не я носите в себе си ?

за това нарушение е предвидено наказание глоба в размер от **10 лв**.
шофиране след отнето сумпс
--------------------------


свидетелството ви за управление може да бъде отнето поради осъществено административно нарушение по здвп, както и поради осъществен състав на престъпление по нк. (*например,  ако сте управлявали мпс с алкохол над 1,2 промила*).

последствията, ако ви заловят отново зад волана, зависят от реда, по който са отнели свидетелството ви за управление.
#### отнета книжка по наказателноправен ред


ако книжката ви е отнета с присъда или определение, с което е одобрено споразумение за извършено престъпление по нк, наказанието ще бъде по-леко. нелогично, но такъв ни е закона.

следва да ви се състави акт по здвп, с наказание глоба от 100 до 300 лв.
#### отнета книжка по административен ред


ако сумпс ви е отнето с наказателно постановление за нарушение на здвп, и се качите зад волана, ще ви съставят ауан. глобата която се предвижда е от 100 до 300 лв. ако пак ви хванат да управлявате, преди да е изтекло наказанието лишаване от правоупралвение, срещу вас ще бъде образувано бързо досъдебно производство за престъпление по чл.343в ал. 1 от нк.

> наказанието, което се предвижда е лишаване от свобода до **3 години** и с глоба от **200** до **1000 лв**.


#### отнета книжка с пам


ако ви е наложен пам (принудителна административна мярка), не се качвайте зад волана.

пам се налага за изрично предвидени нарушения на здвп. (шофиране с алкохол/наркотици, отказ да дадете проба и др.)

> **важно!** обжалването на пам не ви дава право да управлявате мпс. пам има превантивно-възпиращо действие и следва да бъде отменен от съда или да изтече, за да може отново да управлявате законово.


ако ви спрат, и сте с отнета с пам шофьорска книжка, извършвате състав на престъпление по чл. 343в ал. 3 от нк.

наказанието, което се предвижда е  лишаване от свобода до **3 години** и с глоба от **200** до **1000 лв**.